CELEX: 22005D0049
Language: et
Date: 2005-04-29 00:00:00
Title: EMP Ühiskomitee otsus nr 49/2005, 29. aprill 2005, millega muudetakse EMP lepingu I lisa (Veterinaar- ja fütosanitaarküsimused)

15.9.2005   
            
            
               ET
            
            
               Euroopa Liidu Teataja
            
            
               L 239/18
            
         
      EMP ÜHISKOMITEE OTSUS nr 49/2005,
   29. aprill 2005,
   millega muudetakse EMP lepingu I lisa (Veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 11. märtsi 2005. aasta otsusega nr 43/2005. (1)
               
            
         
               (2)
            
            
               Euroopa Parlamendi ja nõukogu 17. novembri 2003. aasta määrus (EÜ) nr 2160/2003, salmonella ja teiste konkreetsete toidupõhiste zoonootilise toimega mõjurite kontrolli kohta, (2) tuleb inkorporeerida lepingusse.
            
         
               (3)
            
            
               Euroopa Parlamendi ja nõukogu 17. novembri 2003. aasta direktiiv 2003/99/EÜ zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ, (3) tuleb inkorporeerida lepingusse.
            
         
               (4)
            
            
               Käesolevat otsust ei kohaldata Islandi ega Liechtensteini suhtes,
            
         ON VASTU VÕTNUD JÄRGMISE OTSUSE:
   Artikkel 1
   Lepingu I lisa I peatüki osa 7.1 muudetakse järgmiselt.
   
               1.
            
            
               Punkti 8 (nõukogu direktiiv 92/117/EMÜ) järele lisatakse järgmised punktid:
               
                           “8a.
                        
                        
                           
                              32003 L 0099: Euroopa Parlamendi ja nõukogu 17. novembri 2003. aasta direktiiv 2003/99/EÜ, zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ (ELT L 325, 12.12.2003, lk 31).
                        
                     
                           8b.
                        
                        
                           
                              32003 R 2160: Euroopa Parlamendi ja nõukogu 17. novembri 2003. aasta määrus (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1).
                           Käesolevas lepingus loetakse selle määruse sätteid järgmises kohanduses:
                           Artikli 9 lõikes 3 lisatakse sõna “Soome” järele sõna “, Norra”.”.
                        
                     
         
               2.
            
            
               Punkt 8 (nõukogu direktiiv 92/117/EMÜ) jäetakse välja.
            
         Artikkel 2
   Määruse (EÜ) nr 2160/2003 ja direktiivi 2003/99/EÜ norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 30. aprillil 2005. aastal, tingimusel et kõik lepingu artikli 103 lõikele 1 vastavad teated on edastatud EMP Ühiskomiteele. (4)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 29. aprill 2005
      
         
            EMP Ühiskomitee nimel
         
         
            eesistuja
         
         Richard WRIGHT
         
      
   
   
      (1)  ELT L 198, 28.7.2005, lk 45.
   
      (2)  ELT L 325, 12.12.2003, lk 1.
   
      (3)  ELT L 325, 12.12.2003, lk 31.
   
      (4)  Põhiseadusest tulenevaid nõudeid ei ole nimetatud.